kardosdrur/scandi-wiki huggingface dataset:
Oluf af Danmark

Oluf eller Olaf af Danmark kan henvise til flere personer:

 Olaf - en dansk konge i forhistorisk tid (sent i 9. århundrede og tidligt i det 10. århundrede).
 Oluf Hunger (Oluf 1.) - konge af Danmark 1086 – 1095.
 Oluf Haraldsen (visse steder benævnt Oluf 2.) - søn af Harald Kesja og sønnesøn af Erik Ejegod, konge af Skåneland 1140 – 1143, forsøgte uden held at blive konge af Danmark.
 Oluf Håkonsen (; også kaldet Oluf 2. og Oluf 3.) - søn af Margrete 1. og konge af Danmark 1375 – 1387.
 Oluf (1450-1451) - søn af Christian 1. af Danmark
 Oluf af Rosenborg (1923-1990) - søn af Prins Harald og født som Prins til Danmark

Noter
Knud af Danmark

Knud af Danmark kan henvise til flere personer:

 Knud Hardegon (Hardeknud Svendsen) (Knud 1.) (død c. 934.) - konge i dele af Danmark fra omkring 917 til et ukendt årstal.
 Knud den Store (Knud 2.) (ca. 995 – 1035) - konge af Danmark 1018-1035, af England 1016-1035 og af Norge 1028-35.
 Hardeknud (Knud 3.) (ca. 1020 – 1042) - konge af Danmark 1035-1042 og af England 1040-1042.
 Knud den Hellige (Knud 4.) (ca. 1043 – 1086) - konge af Danmark 1080-1086
 Knud Lavard (ca. 1096-1131) - hertug af Sønderjylland, søn af Erik Ejegod
 Knud 5. Magnussen (død 1157) - konge af Danmark sammen med medkongerne, Svend og Valdemar, fra 1146-1157.
 Knud 6. Valdemarsen (1163 – 1202) - konge af Danmark 1182-1202
 Knud - kortlivet søn af Erik Plovpenning
 Knud (1451-1455) - søn af Christian 1.
 Arveprins Knud af Danmark (1900-1976) - søn af Christian 10.
Kvalifikation til VM i håndbold 2015 (mænd)

Kvalifikationen til VM i håndbold 2015 var en række kampe, der blev spillet for at finde de 22 landshold, der skal deltage i VM-slutrunden i 2015. Kvalifikationen foregik dels via de kontinentale mesterskaber og dels (for Europas vedkommende) ved yderligere kvalifikationskampe. De forsvarende verdensmestre fra  og værtsnationen  er direkte kvalificerede til selve slutrunden og deltog derfor ikke i kvalifikationsturneringen.

De forskellige verdensdele har følgende antal deltagere, inklusive de ovenfor nævnte (markeret med +1):

Afrika 
De afrikanske deltagere blev fundet ved de afrikanske mesterskaber i 2014, hvorfra tre hold kvalificerede sig til mesterskaberne. Det blev de afrikanske mestre fra , sølvvinderne fra  og bronzevinderne fra .

Asien 
De asiatiske deltagere blev fundet ved de asiatiske mesterskaber i 2014, hvorfra tre hold kvalificerede sig til mesterskaberne. Eftersom mestrene fra  som kommende VM-værter var kvalificeret på forhånd, gik de tre asiatiske VM-billetter til de efterfølgende hold, nemlig sølvvinderne fra , bronzevinderne fra  og , der blev nr. fire.

Europa 
Europa har tretten deltagere med til VM, hvoraf de ni blev fundet via en kvalifikationsturnering og tre blev fundet via europamesterskaberne i 2014 (europamestrene fra , sølvvinderne fra  og , der blev nr. fire - efter , der som forsvarende verdensmestre er direkte kvalificerede).

Den europæiske kvalifikationsturnering foregik i to runder. I første kvalifikationsrunde deltog de landshold, der ikke havde kvalificeret sig til EM i 2014, dog undtaget . Der deltog tyve hold i det indledende gruppespil. De tyve hold var fordelt i fem puljer med fire hold i hver. De fem puljevindere kvalificerede sig til playoffrunden, hvortil de hold, der havde kvalificeret sig til EM i 2014, men ikke kvalificerede sig direkte (top 3 plus Spanien) og Tyskland var direkte kvalificerede.

Gruppespillet 
Herunder ses resultaterne fra den europæiske kvalifikationsturnering.

Gruppe 1

Gruppe 2

Gruppe 3

Gruppe 4

Gruppe 5

Playoffkampe 
Vinderne af disse ni kampe kvalificerede sig til VM i 2015. Kampene  blev afviklet 7./8. juni og 14./15. juni 2014.

Oceanien 
Et hold fra Oceanien kvalificerede sig til mesterskaberne.  og  mødtes over to kampe i New Zealand den 25. og 26. april 2014. Australien kvalificerede sig til VM med en samlet sejr på 54-36. Senere besluttede International Handball Federation dog, at Oceanien ikke måtte få et hold med til VM, eftersom verdensdelen ikke har et anerkendt kontinentalforbund, så  har fået et wildcard til VM.

Panamerika 
De panamerikanske deltagere blev fundet ved de panamerikanske mesterskaber i 2014, hvorfra tre hold  kvalificerede sig til mesterskaberne. Det blev mestrene fra , sølvvinderne fra  og bronzevinderne fra .

Referencer

Noter 

VM i håndbold 2015 (mænd)
Håndbold i 2013
Håndbold i 2014
Teo (sanger)

Teo (egl. Juryj Vasjtjuk,   ;   ; , født 24. januar 1983, i Khidry, Hviderussiske SSR, Sovjetunionen) er en hviderussisk sanger. Han deltog den 10. januar 2014 i den hviderussiske forhåndsudvælgelse til Eurovision Song Contest 2014 med nummeret "Cheesecake". Efter afstemningen stod det lige mellem den og en anden sang, men juryen afgjorde sagen til Teos fordel. Ved Eurovision Song Contest i København gik sangen videre fra den anden semifinale den 8. maj og nåede senere en 16. plads i finalen to dage senere.

Noter 

Deltagere ved Eurovision Song Contest 2014
Hvideruslands Eurovision Song Contest-deltagere
Sangere fra Hviderusland
Kongeriget Aragonien

Kongeriget Aragonien (, , , ) var et middelalderligt og tidligt moderne kongerige på den iberiske halvø, geografisk nogenlunde beliggende hvor den spanske provins af samme navn ligger i dag. Det forveksles ofte med det større område, der hørte under Aragoniens krone, som udover kongeriget Aragonien også omfattede fyrstendømmet Catalonien (inklusive de tidligere catalanske grevskaber), kongeriget Valencia, kongeriget Mallorca og andre besiddelser, der i dag udgør dele af Frankrig, Italien og Grækenland. Aragoniens krone betragtes normalt som en separat entitet, da kronelandene hørte under kongen af Aragonien, men blev administreret uafhængigt af kongeriget Aragonien.

I 1479, efter Johan 2. af Aragoniens død, blev Aragoniens og Castiliens krone forenede og kom til at danne grundlaget for det moderne Spanien. De aragonesiske områder behindt dog deres egne autonome parlamentære og administrative institutioner herunder parlamentet - det aragonesiske corts, frem til Nueva Planta-dekreterne, der blev udsendt mellem 1707 og 1715 af Filip 5. af Spanien i kølvandet på den spanske arvefølgekrig, for at afslutte den en gang for alle.

Henvisninger 

 

 
Aragonien
Aragonien
Aragonien
Juan Bernat

Juan Bernat Velasco (født 1. marts 1993 i Cullera) er en spansk fodboldspiller, der spiller som venstre back for Paris Saint-Germain.

Klubkarriere

Valencia CF 
Som ung spillede Bernat for Valencias ungdomshold, og blev som 17-årig senior spiller.

Bernat spillede et par kampe for B-holdet, indtil han efter en 3-0 sejr med en scoring fra Bernat, underskrev sin første professionelle kontrakt, som udløb i 2015. Bernat blev mest brugt som venstre midtbanespiller og scorede syv ligamål i 24 kampe.

Den 27. august 2011 fik Bernat sin debut for Valencias bedste mandskab i en 4-3 sejr over Racing de Santander. Bernat startede på banen, men blev dog skiftet ud i halvlegen, på grund af de var bagud 2-1. Dette betød dog ikke, at Bernat var permanent førsteholdsspiller, men han var stadig tilgængelig for B-holdet.

Hans anden kamp for det bedste mandskab i et opgør der endte 1-1 den 22. januar 2012 imod CA Osasuna, hvor han i 57' minut erstattede Jonas Gonçalves.

I 2012 blev han permanent førsteholdsspiller.

Bernats første mål var den 28. november 2012, hvor han scorede til slutresultatet 3-1 imod UE Llagostera i Copa del Rey. Hans første ligamål faldt cirka et år efter, i en kamp mod Elche, hvor han var blevet skiftet ind og udlignede til 1-1. Kampen tabtes dog senere med cifrene 2-1.

Bayern München 
Den 7. juli 2014 underskrev han en fem-årig kontrakt med FC Bayern München.

Landsholdskarriere 
Bernat har siden 2013 repræsenteret sit lands U21 landshold.

Han har derudover spillet på adskillige andre ungdomslandshold, som kan ses i infoboksen til højre.

Referencer

Eksterne henvisninger 
 
 Valencias officielle hjemmeside | Spillerinfo 
 Espnfc.com | Spillerinfo
 Goal.com | Spillerinfo 

Fodboldspillere fra Spanien
Fodboldspillere fra Valencia CF
Fodboldspillere fra FC Bayern München
Vingarne

Vingarne er en svensk film fra 1916. Manuskript Mauritz Stiller og Axel Esbensen. Instruktion Mauritz Stiller.

Medvirkende 
 Egil Eide - Claude Zoret, kunstner
 Lars Hanson - Eugène Mikael, ung maler
 Lili Bech - Lucia de Zamikow, fyrstinde  
 Albin Lavén - Charles Schwitt, ven til Zoret 
 Bertil Junggren - kunstnersven til Zoret 
 Julius Hälsig - kunstnersven til Zoret 
 Alfred Lundberg - kunstnersven til Zoret 
 Thure Holm - læger 
 Nils Asther - ung skuespiller i filmens ramhandling 
 Mauritz Stiller - instruktør i filmens ramhandling 
 Julius Jaenzon - filmfotograf i filmens ramhandling 
 Axel Esbensen - filmscenograf i filmens ramhandling

Eksterne henvisninger 
 

Stumfilm fra Sverige
Svenske film fra 1916
Film baseret på værker af danske forfattere
Mågestellet

Mågestellet er et dansk spisestel i porcelæn, der blev skabt i 1895 af Fanny Garde hos Bing & Grøndahl. Dets særlige stelform  blev skabt i 1880'erne af August Hallin. Stellet betegnes som et af de mest danske, der findes. Sammen med stellene Blå Blomst og Musselmønster er det mest udbredte service af porcelæn også til eksport. Mågestellet var med til at indlede jugendstilen i Danmark.

Garde fik sin inspiration til motiverne lige uden for vinduet af sit atelier: Her var opsat et foderbræt, som mågerne fløj til for at finde føde. Det meget omfattende Mågestel har bevaret det samme udseende siden produktionensstarten.

Mågestellet blev fremstillet i to forskellige varianter - hhv. med og uden guldkant.

Efter Bing & Grøndahls fusion med Den Kongelige Porcelænsfabrik i 1987 fortsætte produktionen af Mågestellet hos Royal Copenhagen.

Mågestellet blev taget ud af produktion i 2011.

Noter

Referencer 

Spisestel
Porcelæn
Erik Tychsen

Erik Tychsen (5. august 1940 – 13. marts 2002) var en dansk folkeskolelærer og politiker og borgmester i den gamle Billund Kommune fra 1982 til 2002 valgt for Venstre.

Tychsen blev uddannet lærer fra Kolding Seminarium i 1967. Herefter bosatte han sig i Billund med stilling på Enggårdsskolen. Allerede i 1970 blev han indvalgt i kommunalbestyrelsen, fra 1974 til 1978 var han formand for socialudvalget. I 1982 blev han valgt som borgmester, en post han besad i 20 år, indtil han 3. januar 2002 afgik på grund af sygdom. I den forbindelse overgik hans borgmesterpost til partikollegaen Preben Jensen.

Kilder

Eksterne henvisninger 
 

Borgmestre fra Venstre
Personer fra Sønderjylland (i Danmark)
Lærere fra Danmark
Danskere i 1900-tallet
Flughafen Nürnberg

Flughafen Nürnberg  er en international lufthavn i Tyskland. Den er beliggende fem kilometer nord for centrum af Nürnberg. Den er den næsttravleste i delstaten Bayern efter lufthavnen i München.

I 2016 ekspederede den 4.174.639 passagerer, 6.323 tons luftfragt og havde 45.873 flybevægelser.

Historie 
Lufthavnen i Nürnberg var den første nybyggede lufthavn efter 2. verdenskrig. Den blev indviet 6. april 1955, og et Convair 340-fly var det første til at lande i lufthavnen.

1960 passerede lufthavnen for første gang 100.000 passagerer, og året efter forlængede man landingsbanen fra 1.900 meter til 2.300 meter. I 1968 blev den igen forlænget til de nuværende 2.700 meter. 12. juli 1970 landede der for første gang et Boeing 747 i Nürnberg, da Lufthansas fly med navn "Hessen" satte hjulene på landingsbanen. Denne begivenhed tiltrak over 20.000 besøgende.

Forpladsen til fly blev i 1977 udvidet, og i 1981 blev en ny lufthavnsterminal opført. I december 1986 rundede lufthavnen for første gang én million passagerer på ét år.

Lufthavnen fik i 1999 et nyt kontroltårn. Det 48 meter høje tårn blev tegnet af arkitekt Günter Behnisch og erstattede det 18 meter høje tårn fra 1955. I 1999 blev Nürnberg U-Bahns linje U2 forbundet til lufthavnen, da man opførte en station ved terminalbygningen.

Statistik

Galleri

Eksterne henvisninger 

 Flughafen Nürnbergs officielle hjemmeside

Referencer 

Nyrnberg
Nyrnberg
Etableret i 1955
Nürnberg
Bygninger, konstruktioner og anlæg i Bayern
Avatar Studios

Avatar Studios, tidligere kaldet The Power Station, er et pladestudie på 441 West 53rd Street på Manhattan, New York City.

Bygningen husede oprindeligt et mindre elektricitetsværk, men efter at have stået tomt i en periode blev bygningen benyttet til optagelse af det amerikanske tv-show Let's Make a Deal. I 1977 blev bygningen ombygget til et pladestudie af pladeproduceren Tony Bongiovi og opnåede ry som værende blandt de bedste lydstudier i verden med den bedste akustik. Studiet har vundet flere priser over årene, herunder "Les Paul Award for Special Lifetime Achievement" i 1991.

Bygningen og studiet skiftede navn til Avatar Studios (som en del af Avatar Entertainment Corporation) i maj 1996.

Blandt de væsentlige artister, der har foretaget indspilninger i studiet er Walter Becker, The Kinks, Arctic Monkeys, Aerosmith, Counting Crows, The Clash, Kings of Leon, Marc Anthony, B-52's, Tony Bennett, Michael Brecker, Devo, Bon Jovi, Dire Straits, Duran Duran, Dream Theater, Bruce Springsteen, John Lennon, Serge Gainsbourg, The Strokes, Bryan Adams, Pat Metheny, Keith Jarrett Trio, Neil Young, Iggy Pop, Madonna, Journey, Muse, George Michael, John Mayer, Moby, Blondie, Porcupine Tree, Chic, Joan Jett, David Bowie, Stevie Ray Vaughan, Weather Report m.fl.

Noter

Eksterne links 

 Officiel hjemmeside 
 Avatar Studios 30 Year Anniversary Party 

Bygninger, konstruktioner og anlæg i New York
Pladestudier
Telefonen ringer (tv-program)

Telefonen ringer! er en dansk tv-serie instrueret af Poul Due med Otto Leisner som vært. Serien blev produceret af Danmarks Radio i sort-hvid og sendt på DR1 fra 1964-1967.

Eksterne henvisninger 
 

DR-serier
Gameshows fra Danmark
Danske tv-serier fra 1960'erne
Mogens Lind

Mogens Lind (født 2. juni 1898 i København, død 4. august 1967 på Frederiksberg) var en dansk forfatter og redaktør. Lind var søn af journalist og redaktør Helmer Lind.

Mogens Linds debutbog, Grønne Vagabonder, udkom i 1920. Denne var en digtsamling, der blev til i samarbejde med Tavs Neiiendam og Charles Tharnæs Rohde.

Han arbejdede i midten af 1930'erne på Blæksprutten. Dernæst kom han til at arbejde for Danmarks Radio, hvor han blandt andet stod for udsendelsen 20 spørgsmål til professoren.

Han blev begravet på Søndermark Kirkegård, men gravstedet er siden blev nedlagt.

Referencer

Eksterne henvisninger 
 Mogens Lind på Dansk Forfatterleksikon
 
 

Digtere fra Danmark
Redaktører fra Danmark
Ansatte i DR
Personer fra København
Danskere i 1900-tallet
Personer i Kraks Blå Bog (afdøde)
Journalister fra Danmark
Journalister ved Berlingske
Teaterkritikere fra Danmark
Filmkritikere fra Danmark
Sinabung

Sinabung (Indonesisk: Gunung Sinabung) er en stratovulkan på Karo-platauet på Nord-Sumatra i Indonesien. Sinabung er beliggende ca. 40 km fra supervulkanen Lake Toba. Bjerget er 2.460 meter højt. Sinabung har en række ældre lavastrømme på sine sider og havde ikke været i udbrud siden 1600, men gik i udbrud den 29. august 2010. Sinabung har siden været i udbrud i 2013, 2014 og 2019.

Udbruddet i 2010 
Vulkanen havde været inaktiv i mange år, men gik i august 2010 atter i udbrud, hvor aske blev kastet op i atmosfæren i op til 1,5 kilometers højde, og lava strømmede ud af krateret.

De indonesiske myndigheder blev rapporteret at have evakueret "mindst 12 000 mennesker" fra området. Den 3. september 2010 noteredes to yderligere udbrud, der sendte en askesky op i 3 kilometers højde. Samtidig med udbruddet opstod en række jordskælv i området. Den 7. september skete det indtil da kraftigste udbrud fra vulkanen med en askesky på op til 5 km i atmosfæren. Grundet kraftig regn under udbruddet opstod store områder med mudder i området, der ødelagde afgrøder, ejendomme og infrastruktur. Der var dog ingen dødsfald som direkte følge af udbruddet.

Nye udbrud i 2013 og 2014 
Den 5. november 2013 gik Sinabung atter i udbrud, hvilket medførte omfattende evakuering af beboere inden for en radius af tre kilometer fra vulkanen. Udbruddet sendte en aksesky 7 km op i atmosfæren. Der blev den 11. november iagttaget en pyroklastisk askelavine ned ad bjergsiden.

Der er siden registreret en række udbrud, herunder udbrud den 4. januar 2014, der atter sendte en askesky op i atmosfæren. Ved udbruddet den 4. januar omkom en række husdyr grunden askeskyens indhold af giftige gasser. Udbruddet medførte tillige omfattende materielle ødelæggelser. Ved udbruddet den 1 februar er der indtil videre 17 dræbte, men man regner med at finde flere omkomne efterhånden som man får eftersøgt mere af de beboede områder.

Udbrud i 2019 
I maj 2019 havde vulkanen et udbrud, der resulterede i en ca. 2 kilometer høj askesky og i lokale ødelæggelser af landsbyer.

Måneden efter, i juni 2019, gik vulkanen atter i udbrud, hvilket resulterede i en mere end syv kilometer høj askesky og en 3 til 3,5 km lang pyroklastisk askelavine.

Referencer

Eksterne henvisninger 

Vulkaner i Indonesien
Begivenheder i 2010
Begivenheder i 2013
Begivenheder i 2014
Lambdafag

Lambafag er en bakteriel DNA-virus, eller bakteriofag, der inficerer bakterien Escherichia coli (E. coli). Den blev opdaget af Esther Lederberg i 1950. 
Lambdafagen består af et proteinhoved, der indeholder virusgenomet, og en lang hale. Når lambdafagen inficerer en værtcelle kan den enten fremkalde en lytisk cyklus eller den kan inkorporeres i bakteriekromosomet under dannelse af en lysogen bakterie.

Caudovirales
Biokemi
Bad Harzburg

Bad Harzburg er en by og kommune i det centrale Tyskland, beliggende under Landkreis Goslar i delstaten Niedersachsen. Den ligger ved nordenden af mittelgebirgekæden Harzen og er kendt som kurby med  indbyggere ().

Geografi 
Bad Harzburg er beliggende i udkanten af Nationalpark Harzen. Mod øst i kommunen går grænsen Sachsen-Anhalt, der tidligere var en del af jerntæppet, og grænsen til DDR. Den lille flod Radau, som er en biflod til Oker, har sit udspring i Harzen, og løber gennem byen. Nærliggende byer er Goslar mod vest, Vienenburg mod nord, Braunlage mod syd Ilsenburg og Osterwieck mod øst.

Bad Harzburg, er inddelt i følgende kommunedele og småbyer: 
 Bad Harzburg (10.502)
 Bettingerode (467)
 Bündheim (5.746)
 Eckertal (161)
 Göttingerode (1.039)
 Harlingerode (3.210)
 Schlewecke (1.832)
 Westerode (1.109)
Indbyggertal pr.  31. december 2008

Transport 
Bundesstraße 4 går gennem Bad Harzburg, og forbinder byen med Autobahn A395 samt Braunschweig mod nord, og  Nordhausen og Erfurt mod syd. I øst-vestlig retning fører B 6 til motorvejen A14 og videre mod Bernburg og Hannover.

Fra Bad Harzburg Station har Deutsche Bahn forbindelse til Hannover, Braunschweig, Holzminden og Halle.

Eksterne henvisninger 

Officielt websted
 Bad Harzburg Tourism 
 

Byer i Niedersachsen
Byer i Kreis Goslar
Kommuner i Niedersachsen
Supralibros

Supralibros (lat. 'på bogen'; også superexlibris) er et ejermærke der kan være et våben eller monogram ofte i blindtryk anbragt uden på bogbindet.

Se også 
 Ekslibris, ejermærket er inde i bogen

Eksterne henvisninger 

 "Danske Bogbind" fra 1700-tallet med beskrivelser og billeder - Fra Det Kongelige Bibliotek
 Ejermærker på private bogbind. Webudstilling på Det Kongelige Bibliotek
 Online "Exlibrissamling" hos Frederikshavn Kunstmuseum. Indeholder også en afdeling for supralibros



Bogvæsen og boghåndværk
Boghistorie
Latinske vendinger
Identifikatorer
Langelsheim

Langelsheim er en by i Landkreis Goslar, i den tyske delstat Niedersachsen med  indbyggere ().  Den  ligger ved nordenden af mittelgebirgekæden Harzen,

Geografi 

Kommunen ligger mellem floden  Innerste og dens biflod Grane, i nordenden af bjergkæden Harzen og Nationalpark Harzen, omkring  8 km nordvest for Goslar.
Få kilometer sydvest for byen er Innerste stemmet op til en kunstig sø  med dæmningen Innerstetalsperre, dels som drikkevandsreservoir, dels for at regulere strømmen ved store vandmængder.

Inddeling 

 Astfeld (2.471 indb.)
 Bredelem (517 indb.)
 Langelsheim (6.115 indb.)
 Lautenthal (2.049 indb.)
 Wolfshagen im Harz (2.579 indb.)

Eksterne henvisninger 

Officielt websted
 

Byer i Niedersachsen
Connor Paolo

Connor Paolo (født 11. juli 1990 i New Yotk, USA) er en amerikansk skuespiller, som er mest kendt for sin rolle i serien Gossip girl, hvor han spiller Eric Van Der Woodsen.

Filmeografi

Referencer

Eksterne henvisninger 

 

Skuespillere fra USA
Personer fra New York City
Don Alder

Don Alder er en canadisk musiker.

Han tilbragte sin barndom i Montreal, Quebec, indtil hans familie besluttede sig for at flytte til byen Williams Lake i British Columbia. Han startede med at spille guitar, da han var 11 år gammel.
I Marts 1985 holdt Don Alder en pause at spille guitar, for at hjælpe sin ven Rick Hansen med hans Man-In-Motion-Verdenstour. 

Don Alder komponerer sin egen musik og har indtil nu produceret seks cd'er. Cd'en „Not A Planet“ indbragte ham en nominering i canadisk folkemusik, som er belønningen i kategorien, Instrumental-Solo-Artist” in 2009. 

I 2007 blev han international Fingerstyle Champion.
I 2010 vandt han Guitar Superstar Konkurrencen. 
I 2011 gjorde han første plads i verdens Guitar Idol konkurrencen.
I 2013 modtog han Brand Laureate belønningen i Malaysia.

I filmen "Heart of a Dragon" (2008) bliver hans person spillet af skuespillerne Andrew Lee Potts. Filmen handler om Man-In-Motion-Tour af Rick Hansen med Don Alder.

Don Alder arbejder hos Vancouver Adapted Music Society  som frivillig. Desuden er han lærer hos "DAREarts"  , en canadiske velgørenhedsforening, der bruger opdragelseserfaringer til at give børn mod og optimisme. 

Don Alder optræder over hele verden. Han kan godt lide at optræde sammen med den amerikanske guitarist Keith Knight som "Extreme Guitar Duo". 

Greenfield Guitars byggede en særlig guitar til ham.

Når han ikke spille guitar skriver Don Alder for Iguitar Magazinet.

I 2011 var Don Alder gæst i den canadiske radioudsendelse "North by Northwest" (nxnw). British Columbias universitet kalder Don Alder en “Featured Presenter”.

Den canadiske "Acoustic-Guitarist" Don Alder og den amerikanske skuespiller Don Alder er ikke samme person. 

Diskografi: 
2015 Armed&Dangerous; 2008 Not A Planet; 2007 Acoustic Matters; 2005 Take The Train, eh; 2005 Cool Tunes Compilation; 2005 Best of Don Alder; 2003 Acoustiholic;

Eksterne henvisninger  
 Don Alders officielle hjemmeside

Referencer 

Musikere fra Canada
Preußenstadion

Preußenstadion er et fodboldstadion i Münster, Nordrhein-Westfalen, Tyskland. Stadionet er hjemmebane for den tyske fodboldklub Preußen Münster.

Fodboldstadioner i Tyskland
Nou Estadi de Tarragona

Nou Estadi de Tarragona er et stadion i Tarragona, Catalonien, Spanien. For tiden bruges det mest til fodbold. Det er hjemmebane for Gimnàstic de Tarragona. Kapiciteten har siden 2006 været på 14.500 (tidligere var det 12.000).

Fodboldstadioner i Spanien
Estadi de Sarrià

Estadi de Sarrià var et stadion i Barcelona, Catalonien, Spanien. Det blev åbnet 18. februar 1923 og blev oprindeligt brugt som hjemmebane for RCD Espanyol. Stadionet havde en kapacitet på 43.667.

Fodboldstadioner i Spanien
Camp Municipal Narcís Sala

Camp Municipal Narcís Sala et et offentligt idrætsanlæg i Sant Andreu de Palomar i distriktet Sant Andreu i Barcelona. Det er hjemmebane for fodboldholdet Unió Esportiva Sant Andreu. Det blev indviet d. 19. marts 1970 og har en kapacitet på 18.000. Den første kamp på anlægget var Sant Andreu vs. FC Barcelona. Den endte 0-1. I 2005 var blev der lagt kunstgræs.

Fodboldstadioner i Spanien